Document ID: 32000D0134

EUROPA-PARLAMENTETS AFGØRELSE
af 19. januar 2000
om afslutning af regnskaberne vedrørende gennemførelsen af Den Europæiske Unions almindelige budget for regnskabsåret 1997 for følgende sektioner: I-Europa-Parlamentet, II-Rådet, III-Kommissionen, IV-Domstolen og V-Revisionsretten
(2000/134/EF, EKSF, Euratom)
EUROPA-PARLAMENTET,
der henviser til Den Europæiske Unions almindelige budget for regnskabsåret 1997,
der henviser til forvaltningsregnskab og balance for regnskabsåret 1997 (SEK(1998) 520 - C4-0350/1998, SEK(1998) 522 - C4-0351/1998, SEK(1998) 519 - C4-0352/1998),
der henviser til Revisionsrettens årsberetning for regnskabsåret 1997(1) og til dens særberetninger, samt institutioners svar,
der henviser til Revisionsrettens årsberetning for regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248,
der henviser til Rådets henstilling af 15. marts 1999 om meddelelse af decharge til Kommissionen for gennemførelsen af De Europæiske Fællesskabers almindelige budget for regnskabsåret 1997 (C4-0156/99),
der henviser til sin beslutning af 4. maj 1999 om udsættelse af decharge for regnskabsåret 1997(2),
der henviser til traktaten om oprettelse af Det Europæiske Fællesskab, særlig artikel 276,
der henviser til traktaten om oprettelse af Det Europæiske Kul- og Stålfællesskab, særlig artikel 78g,
der henviser til traktaten om oprettelse af Det Europæiske Atomenergifællesskab, særlig artikel 180b,
der henviser til forretningsordenens artikel 93 og bilag V,
der henviser til betænkning fra Budgetkontroludvalget og udtalelse fra Udvalget om Industripolitik, Eksterne Økonomiske Forbindelser, Forskning og Energi (A5-0004/2000), og
ud fra følgende betragtning:
Det er i medfør af EF-traktatens artikel 275 Kommissionen, der har ansvaret for udarbejdelsen af regnskaberne,
1. konstaterer, at de bevilgede indtægter og udgifter i regnskabsåret 1997 beløb sig til:
TABELPOSITION
2. tager følgende tal til efterretning, som Kommissionen har udarbejdet, med henblik på afslutningen af regnskaberne for regnskabsåret 1997:
TABELPOSITION
TABELPOSITION
3. afslutter regnskaberne vedrørende gennemførelsen af Den Europæiske Unions almindelige budget for regnskabsåret 1997;
4. pålægger sin formand at sende denne afgørelse til Rådet, Kommissionen, Domstolen, Revisionsretten og Den Europæiske Investeringsbank samt at sørge for, at den offentliggøres i De Europæiske Fællesskabers Tidende (L-udgaven).
Europa-Parlamentets Generalsekretær
Julian PRIESTLEY
Europa-Parlamentets Formand
Nicole FONTAINE
(1) EFT C 349 af 17.11.1998.
(2) EFT C 279 af 1.10.1999, s. 119.

Labels: 2
4
15